อยากถามคุณค่ะว่า ตอนสอดนิ้วเข้าไปในช่องคลอด สุดปลายนิ้วกลาง(นิ้วกลางยาวประมาณ 8ซม.- 8.5ซม.วัดจากไม้บรรทัดขนาดเล็กค่ะ) สัมผัสได้ว่าเหมือนมีก้อนเนื้อ กดๆดู แข็งกว่าเนื้อภายในช่องคลอดค่ะ เวลากดหรือโดนไม่ได้รู้สึกเจ็บอะไรค่ะแต่รู้สึกว่ามันจะหน่วงๆท้องนิดนึงค่ะ อยากทราบว่ามันจะเป็นอะไรอันตรายไหมคะ ไม่เคยมีเพศสัมพันธ์มาก่อนเลยค่ะ(อายุ 16-17ค่ะ)
สวัสดีค่ะ อาการเหมือนมีก้อนเนื้อในช่องคลอดนั้น อาจเกิดมาจากถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่ถุงน้ำบริเวณช่องคลอด ติ่งเนื้อของช่องคลอดหรือของปากมดลูกที่ยื่นลงมา หูดหงอนไก่ หรือเป็นก้อนเนื้องอกและมะเร็งของอวัยวะเพศภายนอก แต่พบได้น้อยมากจากที่กล่าวมานั้น ยังบอกไม่ได้ชัดเจนว่าเป็นก้อนจากอะไร หากเป็นก้อนที่คลำได้ผิดปกติจริงนั้น ควรไปพบแพทย์เพื่อตรวจภายใน แพทย์จะดูจากลักษณะก้อน และหากไม่สามารถตัดพวกภาวะเนื้องอกหรือเนื้อร้ายออกไปได้ อาจต้องมีการตัดชิ้นเนื้อไปตรวจเพิ่มเติมต่อไปในเบื้องต้นไม่ไปบีบหรือคลำก้อนเองบ่อยๆ งดกิจกรรมทางเพศ ไม่สวนล้างช่องคลอด ทำความสะอาดอวัยวะเพศภายนอกด้วยน้ำเปล่าสะอาดได้ ยังไม่เอายาอะไรไปทาเอง